Cecília dei Bauç

**Cecília dei Bauç**, dicha **Passaròsa** (1230-21 de mai de 1275),  èra, per maridatge, comtessa consòrta puei regenta dau comtat de Savòia. Aparten a la familha dei Bauç.

## Biografia
### Originas
Nascuda vèrs 1230. Es la filha de Barrau I, senhor dei Bauç e de Venaicin, vescòmte de Marselha, e de Sibila d'Andusa, filha de Pèire Bernat d'Andusa e de Constança de Tolosa. Aquesta darriera es sòrre dau còmte de Tolosa, Raimon VII.

Es surnomada "Passaròsa" en rason de sa beutat.

### Maridatge
Cecília dei Bauç sembla èsser estada promesa, segon Samuel Guichenon o encara l'Academia daufinala, a Guigues V, daufin de vienés, mas l'union serà pas consumida a causa de lor edat jove. Pasmens, lo genealogista s'engana puèi que las datas de vida de Guigues V (v. 1125-1162) son anterioras d'un sègle, s'agís en puslèu del contemporanèu Guigues VII de Vienés. Aqueste darrier a en efiech estat capturat per Barrau I dei Bauç en Provença, que li promet de li tornar la libertat en escambi d'un maridatge amb sa filha. Liberat, lo Daufin torna dins sei tèrras e esposa en 1253, Beatritz de Faucigny (1237-1310), dròlla dau futur còmte de Savòia Pèire II e d'Agnès de Faucigny.

Cecília es puei promesa per lo còmte de Tolosa, son oncle, au còmte de Savòia, Amadieu IV, veuse d'Anna de Borgonha. Lo còmte de Savòia promet .

Esposa per procuracion lo representant dau còmte, le chivalier Umbèrt de Seissèl, senhor d'Ais. La ceremonia se debana dins la capèla de Nòstra Dama d'Aurenja, en janvier de 1244.

### Comtessa puèi regenta de Savòia
En 1252, un an avans de se morir, lo còmte de Savòia redigís un testament precisant que son fraire Tomàs II de Piemont, senhor de Piemont e còmte de Flandra, e son esposa, Cecília, devon servir de regents a Bonifaci s'eu meteis se morís prematurament. Bonifaci a pas que nòu ans quand erita dau comtat de Savòia e es donc plaçat sota la regéncia de sa maire e de son oncle. Quand Tomàs se morís, en 1259, Cecília demòra sola regenta e l'un de sei premiers actes coma tala es d'exemptar Sant German de Sest de sei taxas còntra l'ajuda de seis abitants per guidar lei viatjaires per lo còl dau Petit-Saint-Bernard. Sota aquesta regéncia, leis oncles de Bonifaci, Pèire II de Savòia e Felip I de Savòia contunharàn d'aquerir de territòris e d'influenciar lei regions a l'entorn au nom dau còmte eretier.

### Annadas finalas
Un còp sa regéncia acabada, mas subretot après la mòrt de son filh en 1263, Cecília se retirèt dins sos domènis que, en 1268, foguèron reconfirmats per lo novèu còmte de Savòia, Pèire II..

La comtessa se morís lo  e es enterrada a l'abadiá d'Autacomba.

## Descendéncia
Cecília dei Bauç e Amadieu de Savòia aurián agut tres, quitament pòt èsser quatre enfants segon Guichenon :
* Bonifaci (1244-1263), còmte de Savòia e de Mauriana
* Beatritz (1245-1292). Esposèt en primieras nòças Pèire de Borgonha (*de Chalon de Bourgogne-Ivrée*), dich "lo Bovier", senhor de Chastèlbelin, filh dau còmte Joan I de Chalon; puèi en 1274 a Manuèl de Castelha e de Leon (1234-1283), Infant de Castelha e de Leon, senhor de Peñafiel, d'Escalona e de Vilhena (filh de Ferrand III de Castelha).
* Constança (avant de 1264), mòrta sens aver estada maridada. 
* Alienòr (o Eleonòr, o Leonora), maridada en 1269 a Guichard, seigneur de Bèujòc.

## Nòtas e referéncias
### Nòtas

### Referéncias

### Bibliografia
*
*
*

## Veire tanben
### Articles connèxes
* Ostau de Savòia
* Istòria de Savòia
### Liames extèrnes

* Dorsiers sus lo site deis Archivas departamentalas de Savòia e de la Auta Savòia - Sabaudia.org :-->
** , dont la fiche  ;
**  ( et annexes) ;
* , ainsi que la notice